Parkuur (spordiala)
Parkuur (prantsuse keeles parkour) on sportlik harrastus, mis seisneb võimalikult otseses, sujuvas ja kiires liikumises (hüpped, ronimine jm) mistahes maastikul erinevaid takistusi ületades. Parkuuriga sarnaneb free running, kuid sellel on teistsugune eesmärk. Parkuur on võimalikult kiire ning efektiivne liikumine, free running aga sisaldab mitmesuguseid trikke, nagu saltod jm, mis võtavad hoogu maha ega kuulu seetõttu parkuuri alla.